सिलिकन कार्बाइड
चीनी मिट्टी तथा कोयले के मिश्रण को कार्बन इलैक्ट्रोड की भट्ठी में गरम करने पर कुछ चमकीले षट्कोण क्रिस्टल मिले। आचेसन ने इसे कार्बन तथा ऐल्यूमिनियम का नया यौगिक समझा और इसका नाम कार्बोरंडम प्रस्तावित किया। उसी काल में फ्रांसीसी वैज्ञानिक हेनरी मोयसाँ (Henri Moisson) ने क्वार्ट्ज तथा कार्बन की अभिक्रिया द्वारा इसे तैयार किया था। कठोरता के कारण इसकी अपघर्षक (Abrasive) उपयोगिता शीघ्र ही बढ़ गई। आजकल इसका उत्पादन बड़ी मात्रा में हो रहा है।
कार्बक्लोराइड
कार्बक्लोराइड (rganochloride) वे कार्बनिक यौगिक हैं जिसमें कम से कम एक क्लोरीन परमाणु सहसंयोजक आबन्ध से जुड़ा होता है। इसे कार्बक्लोरीन (organochlorine) यौगिक, क्लोरोकार्बन या क्लोरीनयुक्त हाइड्रोकार्बन भी कहते हैं। क्लोरोअल्केन वर्ग इसका सामान्य उदाहरण है। इन अल्केनों में एक या अधिक हाइड्रोजन, क्लोरीन द्वारा प्रतिस्थापित किए गये होते हैं। कार्बक्लोराइडों की विस्तृत संरचनात्मक विविधता और भिन्न रासायनिक गुण के साथ इनके नामों, अनुप्रयोगों और गुणों की एक विस्तृत शृंखला है। कई अनुप्रयोगों में कार्बक्लोरिन यौगिकों का व्यापक उपयोग होता है, हालांकि कुछ कार्बक्लोराइड पर्यावरण की दृष्टि से गहन चिन्ता के विषय हैं। टीसीडीडी इनमें से सर्वाधिक कुख्यात है।